Da myndighederne efter et tip fra en borger i november første gang var på stedet, stod dyrene i afføring op til knæerne. 75 kalve og 25 heste var tynde og syge, og der lå døde dyr på stedet. Parret der ikke har tilladelse til at holde dyr på adressen kan nu se frem til en tur i retten i januar. Dyreværnssager ender typisk med en bødestraf. Men ifølge Sysser Nørholm fra Dansk Dyreredning, så håber de på, at parret bliver frakendt mulighed for at have dyr i fem år. Dyrene er fortsat på parrets ejendom.

Opsummering:
Et par, der har boet på en ejendom ved Brønderslev, skal i løbet af januar i retten tiltalt for vanrøgt af heste og kalve.